wannaphong/clean_thaiwikipedia huggingface dataset:
# พืชพันธุ์ในประเทศมาซิโดเนียเหนือ
พืชพันธุ์ของประเทศนอร์ทมาซิโดเนีย มีประมาณ 210 ตระกูล มี 920 สกุล และประมาณ 3,700 ชนิดของพืช กลุ่มที่อุดมสมบูรณ์มากที่สุดคือไม้ดอกที่มีประมาณ 3,200 ชนิด ตามด้วยมอส 350 สายพันธุ์ และเฟิร์น 42 สายพันธุ์ 

thumb|350px|right|แผนที่พืชตระกูลผักในประเทศนอร์ทมาซิโดเนีย
การจำแนกชนิดของพืชตระกูล จำพวก และสายพันธุ์
 กลุ่ม ตระกูล จำพวก สายพันธุ์ ชนิดย่อยแบบฟอร์ม ทั้งหมด Marchantiophyta  29 42 66  -  - Anthocerotophyta  1 1  1  -  - Bryophyta  34 124  330  -  - Lycopodiophyta  3 5  6  -  6 Equisetophyta  1 1  7  13  20 Pterophyta  15 21  42  18  60  Gymnosperms  4 6  15  7  22 Angiosperms*Dicotyledonae*Monocotyledonae  12010218 720565155  3,2002,600600  1,7001,500200  4,9004,100800 รวมพืชทั้งหมด  210 920  3,700  1,740  5,350
# ไกนาเร ทตโตริ
ไกนาเร ทตโตริ  เป็นสโมสรฟุตบอลญี่ปุ่น ซึ่งตั้งอยู่ที่โยนาโงะ จังหวัดทตโตริ ทีมนี้เข้าแข่งขันในศึกเจ3 ลีก และมีสีประจำทีมคือสีเขียว

คำว่า ไกนาเร ในชื่อทีมเกิดขึ้นจากคำว่า ไกนา ในภาษาถิ่นทตโตริ ที่หมายถึง "ยิ่งใหญ่" และ สเปราเร ในภาษาอิตาลี ที่หมายถึง "ความหวัง"

ตัวนำโชคของทีมนี้คืออสูรน้อยคิทาโร่ ซึ่งเป็นตัวละครอนิเมะสยองขวัญของญี่ปุ่น ที่สร้างสรรค์โดยชิเงรุ มิซูกิ ผู้เป็นชาวเมืองซาไกมินาโตะ จังหวัดทตโตริ

ทั้งนี้ อดุล หละโสะ เคยทำหน้าที่เป็นนักฟุตบอลร่วมกับสโมสรแห่งนี้ดาวรุ่ง“แข้งเทพ” สู่แข้งเอฟซี โตเกียว : จักรกฤษณ์ เวชภิรมย์ คนไทยคนที่ 4 ในเจลีกโอกาสแข้งไทย - siamsport16 ปีเจลีก! "ชนาธิป" ลุ้นสร้างประวัติศาสตร์ แข้งไทยคนแรกได้สัมผัส - siamsport รวมถึง วิทยา เลาหกุล เคยทำหน้าที่เป็นผู้จัดการทีม'แข้งไทยลีก'ร่วมเปิดฉากศึกฟุตบอล 7 คน'ช้าง ฟุตบอล เซเว่นส์'ปี 2 - มติชนครั้งที่ 2 แดนซามูไร! สิทธิโชคหวังโชว์ฟอร์มเข้าตาต็อตโตริ - Goal.com

 สถิติในฐานะสมาชิกเจลีก 
 ฤดูกาล ดิวิชัน จำนวนทีม อันดับที่ การเข้าร่วมลีกเฉลี่ย ถ้วยพระราชทาน201122019 3,692 รอบที่ 3201222220 3,133 รอบที่ 3201322222 4,097 รอบที่ 2201431243,069รอบที่ 2201531361,932รอบที่ 22016316151,898รอบที่ 2

 ผู้จัดการทีม 
  โยจิ มิซูงูจิ (ค.ศ. 2007)
  วิทยา เลาหกุล (ค.ศ. 2007–2010)
  ทาเกโอะ มัตสึดะ (ค.ศ. 2010–2011)
  ฮิเดโอะ โยชิซาวะ (ค.ศ. 2012)
  โนริโอะ โอมูระ (7 ธันวาคม ค.ศ. 2012–12 สิงหาคม ค.ศ. 2013)
  โคจิ มาเอดะ (12 สิงหาคม ค.ศ. 2013–9 ธันวาคม ค.ศ. 2013)
  มาซาโนบุ มัตสึนามิ (ค.ศ. 2014–2015)
  เท็ตสึจิ ฮาชิราตานิ (ค.ศ. 2016)
  รีวโซ โมริโอกะ (ค.ศ. 2017–4 กรกฎาคม ค.ศ. 2018)
  ไดซูเกะ ซูโด (4 กรกฎาคม ค.ศ. 2018–ปัจจุบัน)
# สุลต่านอับดุล ฮักกุล มูบิน
สุลต่านอับดุล ฮักกุล มูบิน อิบนี มูฮัมมัด ปันจัง (ครองราชย์ ค.ศ. 1661–1673) มีอีกพระนามว่า อับดุล มูบิน  หรือ อัล-มัรฮุมดีปูเลา  เป็นสุลต่านบรูไนองค์ที่ 14 พระองค์มีส่วนเกี่ยวข้องในสงครามกลางเมืองบรูไนและปกครองรัฐสุลต่านหลังปลงพระชนม์สุลต่านมูฮัมมัด อาลี แห่งบรูไน พระปิตุลา ใน ค.ศ. 1661 ถึง 1673

รัชสมัย
# โฌแซ็ฟ-อีญัส กียอแต็ง
โฌแซ็ฟ-อีญัส กียอแต็ง  เป็นแพทย์, นักการเมือง และฟรีเมสันชาวฝรั่งเศส ในวันที่ 10 ตุลาคม ค.ศ. 1789 เขาได้เสนอให้ประหารชีวิตนักโทษในช่วงการปฏิวัติฝรั่งเศสโดยการบั่นคอ ซึ่งเขาอ้างว่าเป็นวิธีที่เจ็บปวดทรมานน้อยที่สุด ชื่อของเขาถูกนำไปตั้งให้แก่เครื่องบั่นคอกิโยตีนGuillotin, frère du peuple, L'Express, 2009-02-03. (แม้ว่าตัวเขาจะไม่ใช่ผู้ประดิษฐ์) แม้เขาจะร้องขอให้รัฐบาลเปลี่ยนชื่อเครื่องมือดังกล่าวแต่ก็ไม่เป็นผล ทำให้เขาและครอบครัวต้องเปลี่ยนนามสกุลแทน  กียอแต็งเป็นหนึ่งในแพทย์ชาวฝรั่งเศสที่มีส่วนให้นายแพทย์เอดเวิร์ด เจนเนอร์ค้นพบวัคซีน และในค.ศ. 1805 กียงแต็งได้ดำรงตำแหน่งประธานคณะกรรมการวัคซีนในกรุงปารีส

กียอแต็งเป็นหนึ่งในสมาชิกที่ประชุมใหญ่แห่งชาติ ซึ่งในเดือนตุลาคม 1789 สภาได้มีการเปิดอภิปรายเกี่ยวกับวิธีการประหารชีวิตนักโทษ กียอแต็งได้เสนอต่อสภาให้มีการประหารโดยวิธีตัดศีรษะโดยใช้เครื่องจักรกลที่มีกลไกง่ายๆ ซึ่งในขณะนั้น การตัดหัวในฝรั่งเศสยังทำโดยใช้ขวานหรือดาบอยู่ ซึ่งในบางครั้งเพชฌฆาตก็ฟันไม่ขาดในทีเดียว ทำให้นักโทษยังรู้สึกถึงความเจ็บปวด อย่างไรก็ตาม แม้กียอแต็งจะเป็นคนเสนอวิธีการประหาร แต่เขากลับมีจุดยืนคัดค้านโทษประหารและต้องการให้ยกเลิกโทษประหารชีวิต

ในปลายสมัยแห่งความน่าสะพรึงกลัว เคานต์แห่งเมเรซึ่งต้องโทษประหาร ได้เขียนจดหมายถึงกียอแต็งเพื่อฝากฝังลูกเมีย อย่างไรก็ตาม จดหมายดังกล่าวกลับตกไปอยู่ในมือของอัยการ ทำให้ทางการนำตัวกียอแต็งมาสอบสวนถึงที่อยู่ของลูกเมียของเคานต์แห่งเมเร กียอแต็งไม่ยอมให้ข้อมูลใดๆจึงถูกนำตัวไปจำคุกไว้ ภายหลังมักซีมีเลียง รอแบ็สปีแยร์สูญสิ้นอำนาจในวันที่ 27 กรกฎาคม ค.ศ. 1794 กียอแต็งก็ได้รับการปล่อยตัว หลังถูกปล่อยตัวเขาก็ทำงานเป็นแพทย์ต่อไปจนเสียชีวิตด้วยโรคชราในปี 1814 ที่กรุงปารีส
# ไอพุตที่ 1
ไอพุตที่ 1 เป็นสมเด็จพระราชินีแห่งอียิปต์ซึ่งเป็นธิดาของฟาโรห์อูนัส เป็นฟาโรห์พระองค์สุดท้ายของราชวงศ์ที่ห้าของอียิปต์ เธอได้สมรสกับฟาโรห์เตติ ซึ่งฟาโรห์พระองค์แรกของราชวงศ์ที่หกของอียิปต์ และมีบุตรชายคือฟาโรห์เปปิที่ 1
# สงครามออสเตรีย-ปรัสเซีย
สงครามออสเตรีย-ปรัสเซีย  หรือ สงครามเจ็ดสัปดาห์  หรือ สงครามรวมชาติ  หรือ สงครามพี่น้อง  เป็นสงครามในปีค.ศ. 1866 ที่เกิดขึ้นจากความขัดแย้งภายในสมาพันธรัฐเยอรมัน บรรดารัฐเล็กน้อยต่างๆได้แตกออกเป็นสองขั้วคือ รัฐเยอรมันที่อยู่ฝ่ายปรัสเซีย และรัฐเยอรมันที่อยู่ฝ่ายออสเตรีย 

ฝ่ายปรัสเซียอยู่ในช่วงเศรษฐกิจขยายตัวและมีอาวุธยุทโธปกรณ์ที่ทันสมัยกว่ามาก ในขณะที่ฝ่ายออสเตรียที่กำลังอยู่ในช่วงเศรษฐกิจถดถอยจากการที่เผชิญกับการปฏิวัติฮังการี ค.ศ. 1848 และสงครามปลดแอกอิตาลีครั้งที่สอง สงครามจึงจบลงที่ชัยชนะอย่างง่ายดายของฝ่ายปรัสเซีย ทำให้ปรัสเซียกลายเป็นรัฐที่มีอำนาจครอบงำรัฐเยอรมันเล็กน้อยต่างๆ ปรัสเซียได้ยุบสมาพันธรัฐเยอรมันทิ้ง และสถาปนาสมาพันธรัฐเยอรมันเหนือขึ้นมาแทนที่ โดยปรัสเซียกีดออสเตรียออกไปจากสมาพันธรัฐที่สถาปนาขึ้นใหม่นี้

ในสงครามครั้งนี้ ปรัสเซียได้อิตาลีมาเป็นพันธมิตรจากการที่อิตาลีต้องการทวงคืนดินแดนอิตาลีที่อยู่ภายใต้ราชวงศ์ฮับส์บูร์กของออสเตรีย ซึ่งหลังสงครามอิตาลีก็ได้แคว้นเวเนโตและบางส่วนของแคว้นฟรียูลีไปจากออสเตรีย

 ชนวนเหตุ 
เป็นเวลากว่าหลายศตวรรษ ที่ภูมิภาคยุโรปกลางถูกแบ่งออกเป็นรัฐเล็กรัฐน้อยของหลากหลายกลุ่มชาติพันธุ์ แต่ละรัฐก็มีอิสรภาพเป็นของตนเองด้วยความช่วยเหลือจากรัฐมหาอำนาจอื่นๆ ออสเตรียเป็นดินแดนที่ปกครองโดยราชวงศ์ที่เก่าแก่และทรงอิทธิพลอย่างราชวงศ์ฮับส์บูร์ก และรัฐเยอรมันเล็กน้อยเหล่านี้ก็ต่างยอมรับราชวงศ์ฮับส์บูร์กเป็นผู้นำของชนชาติที่พูดภาษาเยอรมัน จนกระทั่งปลายศตวรรษที่ 18 ราชอาณาจักรปรัสเซียก็เริ่มมีอิทธิพลขึ้นมาและกลายเป็นหนึ่งในมหาอำนาจของยุโรป ทำให้ภาวะผู้นำของราชวงศ์ฮับส์บูร์กเริ่มสั่นคลอน  

ต้นศตวรรษที่ 19 เกิดสงครามนโปเลียนขึ้นในยุโรปภาคพื้นทวีป นโปเลียนที่ 1 แห่งฝรั่งเศสได้นำกองทัพใหญ่เข้ายึดครองรัฐเยอรมันต่างๆจากราชวงศ์ฮับส์บูร์ก จักรพรรดิฟรันซ์ที่ 2 แห่งราชวงศ์ฮับส์บูร์กจำยอมต้องลงนามในสนธิสัญญาเชินบรุนน์ในปี 1806 เพื่อยุบจักรวรรดิโรมันอันศักดิ์สิทธิ์และสถาปนาจักรวรรดิออสเตรียขึ้นมาแทน แม้ฮับส์บูร์กจะเหลือรัฐเยอรมันในปกครองอยู่อีกหลายรัฐแต่ก็ฮับส์บูร์กก็เสื่อมอิทธิพลลงมาก จนกระทั่งเมื่อนโปเลียนสิ้นอำนาจในปี 1815 บรรดารัฐเยอรมันก็กลับมารวมกลุ่มกันอีกครั้งอย่างหลวมๆในชื่อสมาพันธรัฐเยอรมันโดยมีจักรพรรดิออสเตรียเป็นองค์ประธาน

ในปี 1864 ออสเตรียกับปรัสเซียได้เป็นพันธมิตรกันเพื่อทำสงครามกับเดนมาร์กและได้รับชัยชนะ ทำให้เดนมาร์กต้องสูญเสียรัฐชเลสวิช, ฮ็อลชไตน์ และเลาเอินบวร์ค ซึ่งทำให้เกิดข้อพิพาทระหว่างออสเตรียกับปรัสเซียว่าใครจะปกครองชเลสวิช-ฮ็อลชไตน์ ออสเตรียตัดสินใจนำข้อพิพาทเข้าสู้ที่ประชุมสภาเยอรมันและเรียกประชุมรัฐสภาฮ็อลชไตน์ ฝ่ายปรัสเซียตอบโต้โดยการประกาศว่าข้อตกลงต่างๆเกี่ยวกับกรณีพิพาทที่เคยทำไว้กับออสเตรียในคราวการประชุมกัสชไตน์ถือเป็นโมฆะและส่งกองทัพปรัสเซียเข้ารุกรานฮ็อลชไตน์ เมื่อสภาเยอรมันมีมติให้เรียกระดมกำลังพลเพื่อต่อต้านปรัสเซีย นายกรัฐมนตรีปรัสเซีย ออทโท ฟอน บิสมาร์ค ออกมากล่าวว่าสมาพันธรัฐเยอรมันได้จบลงแล้ว

540px|center|thumb|
# อังค์เซนเปปิที่ 4
อังค์เซนเปปิที่ 4 เป็นพระมเหสีของฟาโรห์อียิปต์โบราณ เป็นพระมเหสีของฟาโรห์เปปิที่ 2 เนเฟอร์กาเร ของราชวงศ์ที่หก พระองค์เป็นมารดาของฟาโรห์ฟาโรห์เนเฟอร์เคาเรที่ 2
อ้างอิง
# นีอิท
นีอิท เป็นมเหสีของฟาโรห์อียิปต์โบราณ ซึ่งเป็นหนึ่งในพระมเหสีของฟาโรห์เปปิที่ 2 เนเฟอร์กาเร (ปกครองเมื่อ 2278-2184 ปีก่อนคริสต์ศักราช) สมเด็จพระราชินีนีอิทตั้งชื่อตามเทพธิดานีอิท ตามตำนานเทพปกรณัมอียิปต์

ครอบครัว
คาดว่านีอิทเป็นพระราชธิดาในฟาโรห์เปปิที่ 1 กับอังค์เซนเปปิที่ 1Tyldesley, Joyce. Chronicle of the Queens of Egypt. p.61 - 63. Thames & Hudson. 2006. Verner, Miroslav. The Pyramids: The Mystery, Culture, and Science of Egypt's Great Monuments. Grove Press. 2001 (1997). , pg 359 พระองค์อาจเป็นพระราชมารดาในฟาโรห์เนมติเอมซาฟที่ 2, p.77 และมีตำนานเกี่ยวกับราชินีนิโตคริสที่อาจเป็นพระธิดาในนีอิท ถ้ามีตัวตนจริง
# ไอพุตที่ 2
ไอพุตที่ 2 เป็นมเหสีของฟาโรห์อียิปต์โบราณของราชวงศ์ที่หก และยังเป็นน้องสาวและมเหสีของฟาโรห์เปปิที่ 2 เนเฟอร์กาเร
อ้างอิง
# พีช (แก้ความกำกวม)
พีช สามารถหมายถึง

 ท้อ  พืชผลไม้
 พีช (สายการบิน) สายการบินต้นทุนต่ำสัญชาติญี่ปุ่น
 ศูนย์ประชุมพีช ในพัทยา ประเทศไทย
 เจ้าหญิงพีช ตังละครในแฟรนไชส์เกมมาริโอ
 พชร จิราธิวัฒน์ (ชื่อเล่น: พีช) นักร้องและนักแสดงชาวไทย

ดูเพิ่ม
 เดอะ พีชแบนด์  ศิลปินกลุ่มดูโอหญิงไทย
# แบทเทิลรอยัล (มวยปล้ำอาชีพ)
แบทเทิลรอยัล  เป็นประเภทแมทช์การปล้ำทีมีคู่แข่งหลายคน ซึ่งนักมวยปล้ำจะถูกกำจัดจนกว่าจะมีผู้ชนะเพียงคนเดียว เริ่มต้นด้วยจำนวนผู้เข้าร่วมในเวที ผู้ที่ถูกกำจัดไปแล้วจะต้องผ่านเชือกเส้นที่ 3 และมีเท้าทั้งสองสัมผัสพื้น

หมายเหตุ
# เนเฟรูที่ 1
เนเฟรูที่ 1 (มีความหมายว่า "ความงาม") เป็นพระราชินีพระองค์แรกของราชวงศ์ที่สิบเอ็ด พระองค์เป็นพระมเหสีของฟาโรห์เมนทูโฮเตปที่หนึ่ง
# สตรีโซเวียตในสงครามโลกครั้งที่สอง
สตรีชาวโซเวียตได้มีบทบาทสำคัญในสงครามโลกครั้งที่สอง (บนแนวรบด้านตะวันออก ซึ่งเป็นที่รู้จักกันในมหาสงครามของผู้รักชาติในสหภาพโซเวียต) ในขณะที่คนส่วนใหญ่ยังทำงานยุ่งอยู่กับโรงงานอุตสาหกรรม การขนส่ง การเกษตร และบทบาทของพลเรือนอื่นๆ การทำงานสองครั้งเพื่อจะได้ไม่ต้องไปเป็นทหารเกณฑ์ที่ออกไปสู้รบและเพิ่มผลิตอาวุธยุโธปกรณ์และอื่นๆแก่กองทัพ. ผู้หญิงจำนวนมากได้ทำหน้าที่ในกองทัพ ส่วนใหญ่อยู่ในหน่วยแพทย์.

มีผู้หญิงจำนวนกว่า 800,000 คนที่ทำหน้าที่ในกองกำลังโซเวียตในช่วงสงคราม ซึ่งเป็นจำนวนประมาณร้อยละ 3 ของบุคลากรทางทหารทั้งหมด.เกือบ 2 แสนนายได้รับมอบเครื่องอิสริยากรณ์และ 89 คนก็ได้รับเหรียญดาวทองของวีรชนแห่งสหภาพโซเวียต ในระหว่างที่บางคนทำหน้าที่เป็นนักบิน, พลซุ่มยิง, พลปืนกล, สมาชิกพลขับรถถัง, และ พลพรรค เช่นเดียวกันกับในบทบาทเสริม

ในช่วงแรก,เมื่อเยอรมนีได้รุกรานสหภาพโซเวียตเมื่อวันที่ 22 มิถุนายน ค.ศ. 1941 สตรีจำนวนนับพันที่ได้อาสาที่จะเข้าร่วมรบแต่กลับไม่ได้รับการเหลียวแล อย่างไรก็ตาม หลังจากการสูญเสียครั้งใหญ่ในการเผชิญหน้ากับปฏิบัติการบาร์บารอสซา.ทัศนคติได้ทำให้ต้องเปลี่ยนไปที่มั่นใจว่าผู้หญิงที่ต้องการจะออกรบนั้นจะมีบทบาทมากขึ้น ในช่วงแรกของสงคราม ด้วยเส้นทางที่รวดเร็วในการพัฒนาการทหารสำหรับผู้หญิงคือการทำหน้าที่ในหน่วยแพทย์และหน่วยกำลังเสริม
# TT319
สุสาน TT319 ตั้งอยู่ใน Deir el-Bahari ส่วนหนึ่งของสุสานที่ธีบส์บนฝั่งตะวันตกของแม่น้ำไนล์ตรงข้ามกับเมืองลักซอร์ หลุมฝังศพเป็นของพระมเหสีเนเฟรูที่ 2 ของฟาโรห์อียิปต์โบราณฟาโรห์เมนทูโฮเตปที่ 2 (ประมาณ 2000 ปีก่อนคริสตกาล) พระราชินีเนเฟรูที่ 2 เป็นธิดาของสมเด็จพระราชินีไออากับฟาโรห์อินโยเตฟที่สาม
# แผนปล้นลัคกี้ โชคดีนะโลแกน
แผนปล้นลัคกี้ โชคดีนะโลแกน เป็นภาพยนตร์ตลกแนวโจรปล้นจากประเทศสหรัฐอเมริกา ออกฉายเมื่อปี 2017 กำกับโดย Steven Soderbergh ดัดแปลงจากบทต้นฉบับโดยนักเขียนบทมือใหม่ Rebecca Blunt โดย Soderbergh กำกับภาพยนตร์เรื่องนี้หลังจากละทิ้งงานกำกับภาพยนตร์ไปนาน และเป็นผู้จัดจำหน่ายภาพยนตร์เรื่องนี้ผ่านบริษัทของตัวเองคือ Fingerprint Releasing
อ้างอิง
# เนเฟรูที่ 2
เนเฟรูที่ 2 เป็นพระมเหสีและพระภคินีหรือพระขนิษฐาแห่งอียิปต์โบราณของฟาโรห์เมนทูโฮเตปที่สอง ซึ่งเป็นผู้ปกครองจากราชวงศ์ที่สิบเอ็ด เมื่อราวประมาณ 2,000 ปีก่อนคริสตกาล
thumb|ภาพสลักเป็นภาพสตรีนางหนึ่งกำลังถือม่านบังแดดที่พบในหลุมฝังพระศพ หมายเลข ทีที 319 ของพระนางเนเฟรู จากพิพิธภัณฑ์ศิลปะวอลเตอร์ส
หลักฐานที่เกี่ยวกับพระองค์ส่วนใหญ่มาจากหลุมฝังพระศพของพระองค์ (ทีที 319) ที่เดียร์ เอล-บาฮารี ซึ่งพบว่า หลุมฝังพระศพถูกทำลายอย่างรุนแรง แต่ห้องฝังพระศพที่ตกแต่งแล้วยังหลงเหลืออยู่ในสภาพที่ดี และพบเศษชิ้นส่วนจากภาพนูนต่ำนูนสูงในวิหารฝังพระศพน้อยหลายชิ้น พระอิสริยยศของพระองค์คือ พระมเหสีแห่งกษัตริย์ และ พระราชธิดาแห่งกษัตริย์Wolfram Grajetzki: Ancient Egyptian Queens, a hieroglyphic dictionary, Golden House P. London, 2005, p. 28 คำจารึกในหลุมฝังพระศพระบุว่า พระองค์เป็นพระธิดาของสตรีที่มีว่า ไออาห์William C. Hayes: The Scepter of Egypt I, New York 1953, , p. 160; 327 ซึ่งน่าจะเป็นพระราชมารดาของฟาโรห์เมนทูโฮเทปที่ 2 พระองค์จึงเป็นพระภคินีหรือพระขนิษฐาของฟาโรห์เมนทูโฮเทปที่ 2 และเป็นที่ทราบกันว่า ฟาโรห์เมนทูโฮเทปที่ 2 เป็นพระราชโอรสของฟาโรห์อินโยเตฟที่ 3 ซึ่งน่าจะเป็นพระบิดาของพระองค์มากที่สุด
# ไออาห์ (พระราชินีในอินโยเตฟที่ 3)
ไออาห์ (หรือ ยาห์, จาห์ หรือ อาอาห์ ซึ่งมีความหมายว่า "ดวงจันทร์") เป็นพระราชมารดาของฟาโรห์และพระราชินีแห่งอียิปต์โบราณ ราว 2060 ปีก่อนคริสตกาล ในช่วงกลางราชวงศ์ที่สิบเอ็ดแห่งอียิปต์ (ระหว่าง 2134–1991 ปีก่อนคริสตกาล) พระองค์อาจจะเป็นพระราชธิดาของฟาโรห์อินโยเตฟที่ 2 และเป็นพระราชมารดาของฟาโรห์เมนทูโฮเทปที่ 2 และพระองค์เป็นพระราชินีในฟาโรห์อินโยเตฟที่ 3

 พระชีวประวัติ 
ไม่ค่อยทราบอย่างแน่ชัดเกี่ยวกับการประสูติและพระชนม์ชีพของพระองค์ พระองค์ได้รับพระยศเป็น พระราชธิดาแห่งกษัตริย์ (S3t-nswt)Joyce Tyldesley, Chronicle of the Queens of Egypt, Thames & Hudson. 2006, pp. 66-68.  ซึ่งบ่งชี้ว่า พระองค์เป็นพระราชธิดาของฟาโรห์ ซึ่งอาจจะเป็นฟาโรห์อินโยเตฟที่ 2 แต่มันยังคงเป็นเพียงการสันนิษฐาน พระนามของพระองค์เป็นพระนามที่อ้างมาจากเทพไออาห์ เทพแห่งดวงจันทร์ของอียิปต์โบราณRemler, Pat. (2000). Egyptian Mythology A to Z: A Young Reader's Companion. Facts On File. P. 1

พระองค์ได้อภิเษกสมรสกับฟาโรห์อินโยเตฟที่ 3 ถึงแม้ว่าจะไม่ปรากฏพระยศที่สำคัญคือ พระมเหสีแห่งกษัตริย์ ก็ตาม พระโอรส - ธิดาของพระองค์คือ:

 ฟาโรห์เนบเฮเพตเร เมนทูโฮเทปที่ 2 (ระหว่าง 2046 – 1995 ปีก่อนคริสตกาล)Clayton, Peter A. Chronicle of the Pharaohs: The Reign-by-Reign Record of the Rulers and Dynasties of Ancient Egypt. Thames & Hudson. p. 72. 2006. 
 พระราชินีเนเฟรูที่ 2

ในฐานะพระราชมารดาของฟาโรห์เมนทูโฮเทปที่ 2 และพระราชินีเนเฟรูที่ 2 พระองค์จึงเป็นทั้งพระอัยยิกาทั้งฝ่ายพระราชมารดาและฝ่ายพระราชบิดาของฟาโรห์เมนทูโฮเทปที่ 3Firth, Lesley (editor-in-chief) et al (1985). "Mentohotep III". Who Were They? The Simon & Schuster Color Illustrated Question & Answer Book. Little Simon Book, Simon & Schuster, Inc., New York City, ., page 12.พระองค์ปรากฏอยู่บนจารึกหินในชัตต์ เออร์-ริกัล ซึ่งพระองค์ทรงยืนอยู่ข้างหลังฟาโรห์เมนทูโฮเทปที่ 2 ด้านหน้าของทั้งสองพระองค์ มีภาพสลักของพระราชบิดาผู้ทรงเป็นที่รักแห่งเทพเจ้า, พระโอรสแห่งเทพรา, อินเตฟ และผู้ถือตราพระราชลัญจกรและผู้ดูแลพระคลังมหาสมบัตินามว่า เคติ  พระองค์ยังปรากฏในหลุมฝังพระศพ ทีที 319 ของพระราชินีเนเฟรูที่ 2 พระธิดาของพระองค์Silke Roth: Die Königsmütter des Alten Ägypten, Wiesbaden 2001, , p. 426 พระองค์ยังได้รับบันทึกพระนามไว้บนชิ้นส่วนจารึกของหลุมฝังพระศพของพระราชินีเนเฟรู และบนโลงพระศพจำลอง ซึ่งบันทึกไว้ว่า: "เนเฟรู ผู้ประสูติแต่ไออาห์"William C. Hayes: The Scepter of Egypt I, New York 1953, , p. 160, 327

 พระยศ 

 พระราชมารดา ผู้เป็นที่รักแห่งกษัตริย์ (mwt-nswt mryt-f)
 นักบวชสตรีแห่งฮาธอร์ (ḥmt-nṯr-ḥwt-ḥr)
 พระราชธิดาแห่งกษัตริย์ (sȝt-nswt)
# หูชั้นกลางอักเสบ
หูชั้นกลางอักเสบ  คือกลุ่มของโรคที่เกิดมีการอักเสบขึ้นในหูชั้นกลาง แบ่งออกเป็นชนิดเฉียบพลันและชนิดเรื้อรัง หูชั้นกลางอักเสบเฉียบพลันมักเกิดขึ้นเมื่อมีการติดเชื้อเกิดขึ้นในทันที ส่วนใหญ่จะมีอาการปวดหูร่วมด้วย ในผู้ป่วยเด็กเล็กอาจแสดงอาการเป็นอาการชอบดึงหู ร้องไห้บ่อย นอนไม่หลับ อาจมีอาการกินได้น้อยหรือมีไข้ร่วมด้วยได้
# กองพลยานเกราะที่ 5 แห่งเอ็สเอ็ส "ไวกิง"
กองพลยานเกราะที่ 5 แห่งเอ็สเอ็ส "ไวกิง"  เป็นกองพลพันเซอร์(กองพลรถถัง)ซึ่งเป็นหนึ่งในสามสิบแปดกองพลของหน่วยวัฟเฟิน-เอ็สเอ็ส.ได้คัดเลือกจากทหารอาสาสมัครชาวต่างชาติในเดนมาร์ก นอร์เวย สวีเดน ฟินแลนด์ เอสโตเนีย เนเธอร์แลนด์ และเบลเยียมภายใต้การบังคับบัญชาของเจ้าหน้าที่ทหารเยอรมัน. ในช่วงสงครามโลกครั้งที่สอง กองพลนี้ได้ออกปฏิบัติการรบบนแนวรบด้านตะวันออก.ในช่วงปลายสงครามโลกครั้งที่สอง กองพลได้ยอมจำนนในเดือนพฤษภาคม ค.ศ. 1945 ต่อกองทัพสหรัฐในออสเตรีย.
# โปรวินเชียลลีก ฤดูกาล 2549
โปรวินเชียลลีก ฤดูกาล 2549 เป็นการแข่งขัน โปรลีก โดยประกอบด้วย 14 จังหวัดมาร่วมทำการแข่งขัน โดยจัดการแข่งขันภายใต้การดูแลของ การกีฬาแห่งประเทศไทย และ สมาคมฟุตบอลแห่งประเทศไทย ในพระบรมราชูปถัมภ์ โดยทีมชนะเลิศและรองชนะเลิศ จะได้เลื่อนชั้นไปเล่นใน ไทยลีก 2550 ส่วนทีมจังหวัด 2 อันดับสุดท้าย ตกชั้นไปแข่งขัน ไทยลีกดิวิชั่น 2 2550 เนื่องจากมีการรวมลีกเกิดขึ้น

ภาพรวมก่อนการแข่งขัน

ในฤดูกาลนี้ ฝ่ายจัดการแข่งขันได้มีมติที่จะทำการเปลื่ยนชื่อการแข่งขันเป็น โปรเฟสชั่นแนลลีก พร้อมกับได้ประกาศควบรวมลีก รวมเข้ากับ ไทยลีก โดยเชิญสโมสรสมาชิกของ สมาคมฟุตบอลแห่งประเทศไทย ในพระบรมราชูปถัมภ์ เข้าร่วมแข่งขัน โดยที่ทีมชนะเลิศและรองชนะเลิศจะได้สิทธิ์เลื่อนชั้นไปแข่งขัน ไทยลีก 2550 ส่วนทีมอันดับที่ 3 รองลงมา ถึงอันดับที่ 14 จะได้สิทธิ์เข้าแข่งขันใน ไทยลีกดิวิชั่น 1 2550 พร้อมกับทีมที่เลื่อนชั้นขึ้นมาจาก โปรลีก 2 2549 และทีมตกชั้นจะได้สิทธิ์เข้าแข่งขัน ไทยลีกดิวิชั่น 2 2550 http://topicstock.pantip.com/supachalasai/topicstock/2011/01/S10178784/S10178784.html ย้อนอดีต โปรวินเชียล ลีก ทีม "นครราชสีมา" - Pantip.com โดยทีมชนะเลิศจะได้เงินรางวัล 10,000,000 บาท 

ทีมที่เข้าร่วมแข่งขัน

 ภาคเหนือ 
 นครสวรรค์ 
 พิษณุโลก
 เชียงใหม่
 ภาคอีสาน
 ศรีสะเกษ
 นครราชสีมา
 สกลนคร
 ขอนแก่น
 ภาคกลาง
 กรุงเทพมหานคร
 นครปฐม
 ภาคตะวันออก
 จันทบุรี
 ฉะเชิงเทรา
ภาคใต้
 สุราษฎร์ธานี
 สตูล
 นราธิวาส 
 สมาชิกสมาคมฟุตบอลแห่งประเทศไทยฯ
 ทีโอที
 การท่าเรือฯ 2

 ตารางคะแนนเมื่อสิ้นสุดฤดูกาล 

 ลำดับ  ทีม  แข่ง  ชนะ  เสมอ  แพ้  ประตูได้  ประตูเสีย  +/-  แต้ม 1  ทีโอที  30  19  10  1  72  22  +50  67 2  การท่าเรือฯ 2   30  20  6  4  52  22  +30  66 3  นครปฐม   30  17  11  2  42  15  +27  62 4  นครสวรรค์   30  14  9  7  42  28  +14  51 5  นราธิวาส   30  13  6  11  37  34  +3  45 6  พิษณุโลก   30  11  9  10  44  38  +6  42 7  สุราษฎร์ธานี   30  11  8  11  44  46  -2  41 8  จันทบุรี   30  11  7  12  52  45  +7  40 9  กรุงเทพฯ   30  9  12  9  31  34  -3  39 10  นครราชสีมา   30  8  12  10  37  43  -6  36 11  ขอนแก่น   30  9  8  13  32  35  -3  35 12  ศรีสะเกษ   30  9  6  15  47  59  -12  33 13  สกลนคร   30  8  7  15  30  44  -14  31 14  ฉะเชิงเทรา   30  8  7  15  32  55  -23  31 15  สตูล   30  6  6  18  33  51  -18  24 16  เชียงใหม่   30  3  4  23  19  75  -56  13

 ชนะเลิศและเลื่อนชั้นไปเล่น ไทยลีก เลื่อนชั้นไปเล่น ไทยลีก ตกชั้นไปเล่นใน ดิวิชั่น 2

 เนื่องจากการท่าเรือ 2 เป็นทีมรับเชิญและมีทีมอยู่ใน ไทยลีก จึงยกสิทธิ์การเลื่อนชั้นให้ทีมอันดับรองลงมาเลื่อนชั้นแทน

 ผู้ทำประตูสูงสุด 

17 ประตู
  สุรศักดิ์ จุมพลตรี - (ศรีสะเกษ)

16 ประตู
  กิตติพงษ์ มูลพงษ์ - (ทีโอที)

13 ประตู
  ธีระวุฒิ สันพันธ์ - (การท่าเรือฯ 2)
# ปฏิบัติการสปริงอะเวคะนิง
ปฏิบัติการสปริงอเวเคนนิ่ง (Unternehmen Frühlingserwachen) เป็นปฏิบัติการการรุกครั้งสุดท้ายที่สำคัญของเยอรมันในสงครามโลกครั้งที่สอง.เกิดขึ้นในประเทศฮังการีบน (แนวรบด้านตะวันออก) การรุกครั้งนี้ได้ถูกเรียกในเยอรมนีว่า การรุกแพทเทนซี (Plattensee Offensive) และในสหภาพโซเวียตว่า ปฏิบัติการป้องกันบอลอโตน (Balaton Defensive Operation) (6 – 15 มีนาคม ค.ศ. 1945)

การรุกได้เริ่มต้นขึ้นด้วยความลับสุดยอด เมื่อวันที่ 6 มีนาคม ค.ศ. 1945 ด้วยการโจมตีที่ทะเลสาบบอลอโตน,พื้นที่รวมบางแห่งของแหล่งน้ำมันสำรองสุดท้ายที่จะมีประโยชน์ต่อฝ่ายอักษะ ปฏิบัติการนี้ได้เกี่ยวข้องกับหน่วยทหารเยอรมันจำนวนมากที่ได้ถอนกำลังจากความล้มเหลวของการรุกป่าอาร์แดนบน (แนวรบด้านตะวันตก) รวมทั้งกองทัพแพนเซอร์เอ็สเอ็สที่ 6 และหน่วยวัฟเฟิน-เอ็สเอ็สรองลงมา ปฏิบัติการครั้งนี้คือความล้มเหลวของเยอรมนี
# กองเสรีบริติช
กองเสรีบริติช  เป็นหน่วยของวัฟเฟิน-เอ็สเอ็สในช่วงสงครามโลกครั้งที่สอง ประกอบด้วยทหารเชลยศึกชาวอังกฤษและอาณานิคมของสหราชอาณาจักรที่ได้รับการคัดเลือกโดยนาซี หน่วยแรกที่รู้จักกันในชื่อว่า หน่วยเซนต์จอร์จ จากการศึกษาโดยนักประวัติศาสตร์ชาวอังกฤษ Adrian Weale พบว่า หน่วยนี้มีเคยมีสมาชิกที่ระบุตัวตนได้เพียง 54 นายที่เข้าๆออกๆ บางนายอยู่ในหน่วยนี้เพียงไม่กี่วัน หน่วยนี้ไม่เคยมีสมาชิกในประจำการเกินกว่า 27 นาย
# ใจบันดาลใจ
ใจบันดาลใจ  เป็นภาพยนตร์ดราม่าชีวประวัติ ฉายปี 2017 กำกับโดย Andy Serkis เขียนบทโดย William Nicholson นำแสดงโดย Andrew Garfield, Claire Foy, Hugh Bonneville, Tom Hollander, Ed Speleers และ Dean-Charles Chapman
# ยุทธการที่เขาแทรนสดานูเบียน
ยุทธการที่เขาแทรนสดานูเบียน(ที่เป็นที่รู้จักกันในบัลแกเรียว่า "ปฏิบัติการดราวา")เป็นปฏิบัติการป้องกันของกองทัพบัลแกเรียที่หนึ่งในช่วงของการมีส่วนร่วมของบัลแกเรียในสงครามโลกครั้งที่สองเพื่อต่อกรกับกองทัพเยอรมัน เวร์มัคท์ที่กำลังพยายามจะเข้ายึดครองฝั่งแม่น้ำเหนือของแม่น้ำดราวา เป็นส่วนหนึ่งของปฏิบัติการสปริงอะเวคะนิง.

การสู้รบบนเขาแทรนสดานูเบียนได้ดำเนินต่อไป ตั้งแต่วันที่ 6 ถึง 21 มีนาคม ค.ศ. 1945. การโจมตีที่ล้มเหลวของเยอรมันในการบรรลุวัตถุประสงค์ของพวกเขาและถูกตีโต้กลับด้วยการรุกรานขนาดใหญ่ของโซเวียตจากพื้นที่ทะเลสาบบอลอโตนไปยังกรุงเวียนนา
# สถาบันวิจัยเพื่อการลดอาวุธแห่งสหประชาชาติ
สถาบันวิจัยเพื่อการลดอาวุธแห่งสหประชาชาติ  ก่อตั้งขึ้นใน พ.ศ. 2523 โดยสมัชชาแห่งสหประชาชาติเพื่อแจ้งให้รัฐและประชาคมโลกเกี่ยวกับคำถามเกี่ยวกับความมั่นคงระหว่างประเทศและเพื่อช่วยในการลดความรุนแรงเพื่ออำนวยความสะดวกในการพัฒนาความมั่นคงและการพัฒนาทางเศรษฐกิจและสังคมให้มากขึ้น
ผู้บริหาร
ผู้อำนวยการ
 จามอ เสเรวา, ผู้อำนวยการสถาบันวิจัยเพื่อการลดอาวุธแห่งสหประชาชาติ
คณะกรรมการ
Wael Al-Assad (จอร์แดน)
Mely Caballero Anthony (สิงคโปร์)
Choi Sung-joo (เกาหลี)
Rut Diamint (อาร์เจนตินา)
Trevor Findlay (ออสเตรเลีย)
Anita Friedt (สหรัฐ)
Vicente Garrido Rebolledo (สเปน)
Camille Grand (ฝรั่งเศส)
István Gyarmati (ฮังการี)
Pervez Hoodbhoy (ปากีสถาน)
Eboe Hutchful (กานา)
Togzhan Kassenova (คาซัคสถาน)
Vladimir Orlov (รัสเซีย)
Fred Tanner (สวิตเซอร์แลนด์)
Wu Haitao (จีน)
# ว็อล์ฟราทซ์เฮาเซิน
ว็อล์ฟราทซ์เฮาเซิน  เป็นเมืองชนบทในส่วนภูมิภาคโอเบอร์ไบเอิร์น รัฐบาวาเรีย ประเทศเยอรมนี ตั้งอยู่ทางทิศใต้ของนครมิวนิกราว 37 กิโลเมตร เมืองนี้มีชื่อปรากฎในเอกสารครั้งแรกในปี ค.ศ. 1003 และจากการที่เมืองแห่งนี้ตั้งอยู่บนแม่น้ำลอยซัคและแม่น้ำอีชาร์ เมืองนี้จึงกลายเป็นทางผ่านของการขนส่งสินค้าทางเรือและกลายเป็นเมืองค้าขายตั้งแต่ปลายคริสต์ศตวรรษที่ 13 แม้กระทั่งในปัจจุบัน นักท่องเที่ยวยังสามารถนั่งเรือจากเมืองนี้ไปยังนครมิวนิกได้ ในช่วงสงครามโลกครั้งที่สอง บริเวณไม่ไกลจากเมืองแห่งนี้เป็นที่ตั้งของค่ายกักกันดาเคา ซึ่งเป็นค่ายกักกันนาซีแห่งแรกในเยอรมนี
# รัฐลูเซิร์น
รัฐลูเซิร์น 1 กันยายน 2565. หรือ รัฐลูแซร์น  เป็นรัฐในประเทศสวิตเซอร์แลนด์ ตั้งอยู่บริเวณตอนกลางของประเทศ มีเมืองศูนย์กลางอยู่ที่นครลูเซิร์นซึ่งตั้งอยู่ทางตะวันออกของรัฐโดยอยู่ติดกับทะเลสาบลูเซิร์น ทางใต้ของรัฐลูเซิร์นยังเป็นที่ตั้งของชีวมณฑลเอ็นท์เลอบูคแห่งองค์การยูเนสโกซึ่งเป็นเขตสงวนทางธรรมชาติขนาดยักษ์ซึ่งตั้งอยู่เชิงเทือกเขาแอลป์ พื้นที่ส่วนใหญ่ในรัฐลูเซิร์นเป็นพื้นที่เกษตรกรรมและปศุสัตว์ซึ่งถือเป็นภาคเศรษฐกิจหลักของรัฐ เช่น ปลูกข้าวโพด, ผลไม้ และการผสมพันธุ์วัว เป็นต้น ภายในรัฐลูเซิร์นก็มีอุตสาหกรรมด้วยเช่นกัน อาทิ อุตสาหกรรมเครื่องนุ่งห่ม, เครื่องจักรกล, กระดาษ, ไม้, ยาสูบ และโลหการ ลูเซิร์นยังเป็นแหล่งที่เที่ยวที่นิยมในช่วงวันหยุดจากการที่อยู่ใกล้กับเทือกเขาแอลป์และทะเลสาบลูเซิร์น ประชากรร้อยละ 70 นับถือศาสนาคริสต์นิกายโรมันคาทอลิก อีกร้อยละ 11 นับถือคริสตจักรสวิส และที่เหลือนับถือนิกายออร์ทอดอกซ์
# เทศมณฑลคิง (รัฐวอชิงตัน)
คิงเคาน์ตี  เป็นเคาน์ตีในรัฐวอชิงตัน สหรัฐ มีประชากร 2,149,970 คน จากการสำรวจสำมะโนประชากรในปี ค.ศ. 2016 คิงเคาน์ตีเป็นเคาน์ตีที่มีประชากรมากที่สุดในรัฐวอชิงตัน ที่ตั้งของเคาน์ตีคือซีแอตเทิล ซึ่งเป็นเมืองที่ใหญ่ที่สุดของรัฐ

คิงเคาน์ตีเป็นหนึ่งในสามเคาน์ตีของรัฐวอชิงตันที่รวมอยู่ในเขตนครหลวงซีแอตเทิล–เทโคมา–เบลวียู ประมาณสองในสามของประชากรของคิงเคาน์ตีอาศัยอยู่ในเขตชานเมือง ในปี ค.ศ. 2011 คิงเคาน์ตีอยู่ในลำดับที่ 86 ของเคาน์ตีที่มีรายได้สูงสุดในสหรัฐ
# ออตครืยตีเย-อะเรนา
ออตครืยตีเย-อะเรนา  เป็นสนามกีฬาอเนกประสงค์ในเมืองมอสโก ประเทศรัสเซีย มักใช้ในการจัดแข่งขันฟุตบอล เป็นสนามเหย้าของสปาร์ตัคมอสโก และฟุตบอลทีมชาติรัสเซีย ซึ่งใช้เป็นครั้งคราว โดยในการแข่งขันฟีฟ่าคอนเฟเดอเรชันส์คัพ 2017 และฟุตบอลโลก 2018 ใช้ชื่อเรียกสนามแห่งนี้ว่า สนามกีฬาสปาร์ตัค Stadium names for the 2018 FIFA World Cup Russia™ confirmed . FIFA. สนามแห่งนี้มีความจุ 45,360 ที่นั่ง
# คิงออฟเดอะริง (2015)
คิงออฟเดอะริง (2015) (อังกฤษ: King of the Ring (2015)) เป็นรายการทัวนาเมนต์หนึ่งของ WWE ที่จัดขึ้นในช่วงวันที่ 27 – 28 เมษายน ค.ศ. 2015 ที่ Resch Center ในเมืองGreen Bay, Wisconsin และiWireless Center ในเมืองMoline, Illinois

 ผลการปล้ำ 
 รอว์ (รอบคัดเลือก) - 27 เมษายน

thumb|right|200px|alt=|แบดนิว บาร์เร็ตต์ ผู้ชนะ King of the Ring 2015
 WWE Network event รอบรองสุดท้าย และรอบชิงสุดท้าย) - 28 เมษายน

 รอบทัวร์นาเมนต์